ΚΑΝΟΝΙΣΜΟΣ (ΕΟΚ) αριθ.1136/79 ΤΗΣ ΕΠΙΤΡΟΠΗΣ της 8ης Ιουνίου 1979 περί καθορισμού των λεπτομερειών εφαρμογής των σχετικών με το ειδικό καθεστώς κατά την εισαγωγή ορισμένων βοείων κατεψυγμένων κρεάτων, προοριζομένων για μεταποίηση και περί καταργήσεως του κανονισμού (ΕΟΚ) αριθ. 572/78

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΟΚ) αριθ. 425/77(2), και ιδίως το άρθρο 14 παράγραφος 4 υπό γ) και το άρθρο 25,

Εκτιμώντας:

ότι το άρθρο 14 του κανονισμού (ΕΟΚ) αριθ.805/68 προβλέπει για ορισμένα βόεια κατεψυγμένα κρέατα, προοριζόμενα για μεταποίηση, ένα ειδικό καθεστώς κατά την εισαγωγή- ότι το καθεστώς αυτό έγκειται, αφ' ενός, στην ολική αναστολή της εισφοράς κατά την εισαγωγή αυτών των κατεψυγμένων κρεάτων, εφ'όσον ταύτα προορίζονται για την παρασκευή κονσερβών που δεν περιέχουν άλλα χαρακτηριστικά συστατικά πλήν βοείου κρέατος και πηκτής, και αφ' ετέρου στη μερική ή ολική αναστολή της εισφοράς κατά την εισαγωγή των κατεψυγμένων κρεάτων, των προοριζομένων για την παρασκευή άλλων μεταποιημένων προϊόντων-

ότι το ευεργέτημα από το καθεστώς αυτό πρέπει να περιορίζεται σε πρόσωπα που ασκούν τη δραστηριότητά τους στον τομέα της μεταποιήσεως κρεάτων τουλάχιστον από έτους- ότι εξ άλλου υπάρχουν κατάλληλα νόμιμα μέσα που να επιτρέπουν στις επιχειρήσεις μεταποιήσεως να προσφύγουν στο εμπόριο εισαγωγής για την έξασφάλιση του εφοδιασμού τους-

ότι για την εφαρμογή των καθεστώτων που προβλέπονται στο άρθρο 14 του κανονισμού (ΕΟΚ) αριθ.805/68 επιβάλλεται μία αποτελεσματική επίβλεψη της μεταποιήσεως των εισαγομένων κρεάτων, και πρέπει πρός το σκοπό αυτό να μην επιτρέπεται η μεταποίηση παρά μόνο στο έδαφος του Κράτους μέλους εισαγωγής-

ότι για την αποφυγή μίας καταχρηστικής χρησιμοποιήσεως των εισαχθέντων κατεψυγμένων κρεάτων υπό αναστολή της εισφοράς πρέπει της αναστολής αυτής να προηγείται δήλωση εξασφαλίζουσα τον προορισμό αυτό, και παροχή ασφαλείας-

ότι οι κονσέρβες που παρασκευάζονται στην Κοινότητα δύνανται να ταξινομηθούν, ανάλογα με την περιεκτικότητά τους σε κρέας, σε τέσσερις ομάδες και ότι πρέπει να καθορισθούν συντελεστές που θα λαμβάνουν υπόψη την ποσότητα κατεψυγμένου κρέατος που είναι αναγκαία για την παρασκευή κάθε ομάδος των προϊόντων αυτών-

ότι η μέθοδος παρασκευής των ομογενοποιημένων κονσερβών είναι διάφορος από εκείνη που χρησιμοποιείται για τις άλλες κονσέρβες- ότι κατά συνέπεια πρέπει, για τις εν λόγω κονσέρβες, να προβλεφθούν συντελεστές που θα λαμβάνουν υπόψη τα ιδιαίτερα χαρακτηριστικά των εν λόγω προϊόντων-

ότι η εφαρμογή του ειδικού καθεστώτος που προβλέπεται στο άρθρο 14 παράγαφος 3, υπό β) του κανονισμού (ΕΟΚ) αριθ.805/68 προϋποθέτει την ύπαρξη κατεψυγμένων κρεάτων που κατέχονται από έναν οργανισμό παρεμβάσεως-

ότι όταν το ειδικό αυτό καθεστώς είναι εφαρμοστέο, δύναται να έχει οικονομικά αποτελέσματα μόνο, εφ' όσον ταυτόχρονα αναστέλλεται το καθεστώς που προβλέπεται στο άρθρο 14 παράγραφος 3, υπό α) του κανονισμού (ΕΟΚ) αριθ. 805/68-

ότι ο παρών κανονισμός επαναλαμβάνει τις διατάξεις του κανονισμού (ΕΟΚ) αριθ. 572/78 της Επιτροπής(3), ο οποίος δύναται ως εκ τούτου να καταργηθεί-

ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το ευεργέτημα του καθεστώτος, που προβλέπεται στο άρθρο 14 παράγραφος 1 υπό α) του κανονισμού (ΕΟΚ) αριθ. 805/68 παρέχεται σε κάθε φυσικό ή νομικό πρόσωπο που, από δωδεκαμήνου τουλάχιστον, ασκεί δραστηριότητα στην παρασκευή κονσερβών που δεν περιέχουν άλλα χαρακτηριστικά συστατικά πλήν βοείου κρέατος και πηκτής και είναι εγγεγραμμένο σε ένα δημόσιο βιβλίο ενός Κράτους μέλους.

2. Το ευεργέτημα του καθεστώτος, που προβλέπεται στο άρθρο 14 παράγραφος 1 υπό β) του κανονισμού (ΕΟΚ) αριθ.805/68 παρέχεται σε κάθε φυσικό ή νομικό πρόσωπο το οποίο τουλάχιστον από δωδεκαμήνου ασκεί δραστηριότητα στην μεταποιητική βιομηχανία, με σκοπό την παρασκευή προϊόντων περιεχόντων βόειο κρέας, εκτός των αναφερομένων υπό α) κονσερβών και είναι εγγεγραμμένο σε ένα δημόσιο βιβλίο ενός Κράτους μέλους.

Άρθρο 2

1. Το ευεργέτημα της ολικής ή μερικής ανστολής της εισφοράς κατά την εισαγωγή, που αναφέρεται στο άρθρο 14 παράγραφος 1 του κανονισμού (ΕΟΚ) αριθ.805/68 εξαρτάται:

α) από την γραπτή δήλωση, την γενομένη κατά την ολοκλήρωση των τελωνειακών διατυπώσεων εισαγωγής, ότι τα κατεψυγμένα κρέατα προορίζονται μέσα στο Κράτος μέλος εισαγωγής και στην επιχείρηση την αναφερομένη στην αίτηση χορηγήσεως του πιστοποιητικού:

αα) για την παρασκεύη κονσερβών που αναφέρονται στο άρθρο 14 παράγραφος 1 υπό α) του κανονισμού (ΕΟΚ) αριθ.805/68,

ή

ββ) για την παρασκευή άλλων προϊόντων που αναφέρονται στο άρθρο 14 παράγραφος 1 υπό β) του εν λόγω κανονισμού-

β) από την παροχή ασφαλείας, ύψους ίσου με το ποσό της ανασταλείσης εισφοράς που ίσχυε την ημέρα της εισαγωγής-

γ) από την γραπτή υποχρέωση της καταβολής του συμπληρωματικού ποσού, που προβλέπεται στην παράγραφο 8, για την εισαγομένη ποσότητα του κατεψυγμένου κρέατος, για την οποία δεν θα είχε προσκομισθεί η απόδειξη που αναφέρεται στην παράγραφο 3.

2. Η ασφάλεια παρέχεται κατ' επιλογή του ενδιαφερομένου σε χρήμα ή υπό μορφήν εγγύησεως χορηγουμένης από ένα ίδρυμα που ανταποκρίνεται στα κριτήρια τα προσδιορισμένα από το Κράτος μέλος, στο έδαφος του οποίου λαμβάνει χώρα η εισαγωγή.

3. Εκτός από την περίπτωση ανωτέρας βίας, η ασφάλεια που προβλέπεται στην παράγραφο 1 υπό β) αποδεσμεύεται εξ ολοκλήρου ή εν μέρει, μόνο εάν, εντός προθεσμίας επτά μηνών μετά το μήνα της εισαγωγής προσκομίζεται απόδειξη, ικανοποιούσα τις αρμόδιες αρχές του Κράτους μέλους εισαγωγής ότι, εντός των τριών μηνών που ακολουθούν το μήνα της εισαγωγής, το σύνολο ή μέρος του εισαχθέντος κατεψυγμένου κρέατος μεταποιήθηκε στη βιομηχανία που αναφέρεται στο πιστοποιητικό εισαγωγής.

Το αποδεσμευθέν ποσό της ασφαλείας είναι ανάλογο με την ποσότητα, για την οποία έχει προσκομισθεί η απόδειξη μεταποιήσεως.

Η ασφάλεια αποδεσμεύεται αμέσως μετά την πρσκόμιση της αποδείξεως. Το ποσό της μη αποδεσμευθείσης ασφαλείας καταπίπτει ως εισφορά.

4. Για το εισαγόμενο κατεψυγμένο κρέας υπό το καθεστώς που προβλέπεται στην παράγραφο 1 υπό α) περίπτωση αα), η απόδειξη που αναφέρεται στην παράγραφο 3 δύναται να θεωρηθεί ως παρασχεθείσα, μόνο εφ' όσον οι ποσότητες των κονσερβών των παρασκευασθεισών από αυτό το κρέας αντιστοιχούν τουλάχιστον στην εισαχθείσα ποσότητα. Οι συντελεστές που χρησιμοποιούνται για τον προσδιορισμό της ποσότητος των κατεψυγμένων αποστεωθέντων κρεάτων τα οποία περιέχονται σε μία ορισμένη ποσότητα κονσερβών προσδιορίζονται στο παράρτημα.

5. Νοούνται ως κονσέρβες, υπό την έννοια του άρθρου 14 παράγραφος 1 υπό α) του κανονισμού (ΕΟΚ) αριθ. 805/68, τα προϊόντα που υπάγονται στην διάκριση 16.02 Β III β) 1 ββ) του κοινού δασμολογίου, και περιέχουν σε βάρος 20% ή περισσότερο βόειο κρέας, με εξαίρεση τα παραπροϊόντα σφαγίων και το λίπος, και του οποίου το ολικό καθαρό βάρος αντιπροσωπεύεται τουλάχιστον μέχρι ποσοστού 85% από βόειο κρέας και πηκτή.

6. Θεωρείται ως παρασκευή υπό την έννοια του άρθρου 14 παράγραφος 1 υπό β) του κανονισμού (ΕΟΚ) αριθ. 805/68, η μεταποίηση σε προϊόντα άλλα από εκείνα που αναφέρονται στο άρθρο 1 παράγραφος 1 υπό α) του εν λόγω κανονισμού και άλλα από εκείνα που αναφέρονται στην παράγραφο 5.

7. Για την εφαρμογή του παρόντος κανονισμού, 100 χιλιόγραμμα κρέατος με οστά ανταποκρίνονται σε 77 χιλιόγραμμα κρέατος άνευ οστών.

8. Το συμπληρωματικό ποσό που αναφέρεται στην παράγραφο 1 υπό γ) είναι ίσο με την εισφορά την πλέον υψηλή, που ισχύει στις εισαγωγές κατεψυγμένου κρέατος που υπάγεται στην ίδια διάκριση του κοινού δασμολογίου, οι οποίες πραγματοποιούνται κατά την περίοδο που συμπεριλαμβάνεται μεταξύ της ημέρας εισαγωγής και της τελευταίας ημέρας, κατά την οποία η απόδειξη που αναφέρεται στην παράγραφο 3 δύναται να προσκομισθεί, αφαιρουμένου του ποσού της ασφαλείας που δεν έχει αποδεσμευθεί. Το ποσό αυτό καταβάλλεται ως εισφορά.

Άρθρο 3

1. Οι διατάξεις του άρθρου 14 παράγραφος 3 υπό β) του κανονισμού (ΕΟΚ) αριθ.805/68 δύνανται να εφαρμοσθούν, εφ' όσον διαπιστωθεί ότι οι ποσότητες του κατεψυγμένου κρέατος που κρατούνται από τους οργανισμούς παρεμβάσεως υπερβαίνουν ή τείνουν να υπερβούν τους 10 ,000 τόννους.

2. Σε περίπτωση εφαρμογής του άρθρου 14 παράγραφος 3 υπό β) του κανονισμού (ΕΟΚ) αριθ.805/68, αναστέλλεται η εφαρμογή των μέτρων που προβλέπονται στο άρθρο 14 παράγραφος 3 υπό α) του κανονισμού αυτού.

3. Οι διατάξεις των άρθρων 1 και 2 εφαρμόζονται στην περίπτωση που προβλέπεται στην παράγραφο 1.

Άρθρο 4

Τα Κράτη μέλη θεσπίζουν ένα σύστημα τελωνειακής ή διοικητικής επιβλέψεως κατά τρόπο ώστε να εξασφαλίζεται η μεταποίηση του κρέατος και ιδίως έναν έλεγχο που να επιτρέπει τον προσδιορισμό της ποσότητος του κατεψυγμένου κρέατος άνευ οστών που χρησιμοποιείται για την παρασκευή ομογενοποιημένων κονσερβών.

Άρθρο 5

Το αργότερο στις 15 κάθε μηνός, τα Κρατη μέλη ανακοινώνουν στην Επιτροπή:

α) χωριστά για κάθε μία από τις διακρίσεις του κατεψυγμένου κρέατος και για κάθε ένα από τα καθεστώτα που αναφέρονται στο άρθρο 14 παράγραφος 1 του κανονισμού (ΕΟΚ) αριθ.805/68, τις ποσότητες που εισήχθησαν κατά τη διάρκεια του προηγουμένου μηνός-

β) τις εισαχθείσες ποσότητες, χαρακτηρισμένες όπως καθορίζεται στην περίπτωση α) για τις οποίες, κατά τη διάρκεια του προηγουμένου μηνός, έχει προσκομισθεί η απόδειξη που προβλέπεται στο άρθρο 2, παράγραφος 3-

γ) τις ποσότητες των παρασκευασθέντων προϊόντων κατά τη διάρκεια του προηγουμένου μηνός, διαφοροποιούμενες κατά τύπο προϊόντων και εκφραζόμενες σε καθαρό βάρος τελικού προϊόντος.

Άρθρο 6

Ο κανονισμός (ΕΟΚ) αριθ.572/78 καταργείται.

Άρθρο 7

Ο παρών κανονισμός αρχίζει να ισχύει την 1η Ιουλίου 1979.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 8 Ιουνίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. N 148 της 28.6.1968, σ. 24.

(2) ΕΕ αριθ. N 61 της 5.3.1977, σ. 1.

(3) ΕΕ αριθ. N 78 της 22.3.1978, σ. 17.

ΠΑΡΑΡΤΗΜΑ

"" ID="1">I. Κονσέρβες άλλες από τις ομογενοποιημένες που περιέχουν τα ακόλουθα ποσοστά βοείου κρέατος" ID="1">1. 80% ή πλέον κρέατος, με εξαίρεση τα παραπροϊόντα σφαγίων και το λίπος > ID="2">1,50"> ID="1">2. 60% ή πλέον και ολιγώτερο του 80% κρέατος, με εξαίρεση τα παραπροϊόντα σφαγίων και το λίπος> ID="2">1,10"> ID="1">3. 40% ή πλέον και ολιγώτερο του 60% κρέατος, με εξαίρεση τα παραπροϊόντα σφαγιών και το λίπος> ID="2">0,90"> ID="1">4. 20% ή πλέον και ολιγώτερο του 40% κρέατος, με εξαίρεση τα παραπροϊόντα σφαγίων και το λίπος> ID="2">0,30"" ID="1">ΙΙ. Για τις ομογενοποιημένες κονσέρβες, ο συντελεστής που εφαρμόζεται είναι ίσος με τον αριθμό που αντιστοιχεί στην ποσότητα εκφρασμένη σε χιλιόγραμμα αποστεωμένου κατεψυγμένου κρέατος, το οποίο χρησιμοποιείται για την παρασκευή ενός χιλιογράμμου κονσερβών">